ཁྱེད་ཀྱིས་འདི་ལྟར་གསུངས་འདུགབསྡོམས་པའི་དོན་ཚན་བཅུ་ཕར་ཞོགདེའི་ནང་གི་དོན་ཚན་གང་རུང་གཅིག་གིས་ཀྱང་གཞུང་ཞབས་ལས་བྱེད་ཅིག་འཕོ་འགྱུར་གཏོང་འོས་པའི་རྒྱུ་རྐྱེན་ཡོངས་སུ་ཚང་ཡོད་པ་མ་ཟད།གཞུང་གི་ལས་བྱེད་ཀྱི་བླང་དོར་སྒྲིག་གཞི་དང་འབྲེལ་བའི་གནད་དོན་འདིའི་རིགས་འཛིན་སྐྱོང་ནས་ཐག་གཅོད་གཏན་འབེབས་གནང་སྟེ་ཕེབས་རྒྱུ་ཞིག་ལས།འདི་ལ་འགྲིག་མ་འགྲིག་གི་རྩོད་པ་རྒྱག་ས་མེད་པ་ལྟ་བུ་ཞིག་རེད་ཟེར་མོད།ངས་ཁྱོད་ལ་གཅིག་འདྲི།ལས་བྱེད་བླངས་དོར་གྱི་སྒྲིག་གཞི་གང་དང་གང་ལ་འགལ་ཡོད་དམ།བཙན་བྱོལ་བོད་མིའི་ལས་བྱེད་གནས་དབྱུང་དང་ཉེས་ཆེད་གཅོད་པར་དེར་བརྒྱུད་རིམ་ངེས་ཅན་ཞིག་ཡོད་ལ།ལས་བྱེད་དེ་གནས་དབྱུང་དང་ཉེས་པ་མ་བཏང་བའི་སྔོན་ལ་གསལ་བཤད་དང་ལན་འདེབས་ཀྱི་གནས་སྟངས་ཆ་ཚང་ཞིག་བརྒྱུད་དགོས་པ་ཁྲིམས་དང་སྒྲིག་གཞིས་གསལ་པོ་བྱས་ནས་བཟོས་ཡོད་རེད།སྲིད་སྐྱོང་ལ་དབང་ཆ་ཡོད་མེད་ལ་རྩོད་པ་མེད།ཡིན་ནའང་སྲིད་སྐྱོང་གིས་ཁྲིམས་སྒྲིག་ལག་བསྟར་བྱེད་པར་བཅའ་ཁྲིམས་རིན་པོ་ཆེ་ངེས་པར་དུ་བརྩི་དགོས་ཀྱི་ཡོད།བཙན་བྱོལ་བོད་མིའི་བཅའ་ཁྲིམས་ནང་དུ་སྲིད་སྐྱོང་གིས་ཁྲིམས་སྒྲིག་གང་དང་ཡང་མི་མཐུན་པར་རང་འཚམ་གྱིས་གནས་དབྱུང་གཏོང་ཆོག་གི་མེད།དེར་བརྟེན་སྔ་ཕྱི་གནས་ཚུལ་ལ་བལྟས་ན་སྲིད་སྐྱོང་ཁོ་རང་བཙན་བྱོལ་བོད་མིའི་བཅའ་ཁྲིམས་དང་འགལ་ཡོད་རེད་དེ་གཅིག་ཡིན།བཀའ་ཤག་ཉེས་པ་བཅུ་བཙུགས་ཡོད་མོད་ཉེས་པ་དེ་དག་བདེན་པ་དང་ཁུངས་ཐུབ་ཡིན་མིན།ལས་བྱེད་བསྐོ་འཐེན་དང་བླང་དོར་གྱི་སྒྲིག་གཞི་དང་མཐུན་མིན་བཅས་ལ་བལྟས་ན་ཉེས་པ་འདི་དག་གཅིག་ཀྱང་ཁུངས་འཁྱོལ་གྱི་མེད་པ་རེད།དེར་བརྟེན་སྲིད་ཚབ་ཀརྨ་དགེ་ལེགས་ལ་གསར་འགོད་པས་གནས་དབྱུང་གཏོང་དགོས་པ་དེ་དཔེར་ན་ལས་བྱེད་བླངས་དོར་སྒྲིག་གཞི་གང་དང་གང་ལ་འགལ་མིན་དྲིས་སྐབས།ཁོང་ལ་སྒྲིག་གཞི་འདི་དང་དེ་གསུངས་ནས་བཤད་རྒྱུ་མེད་པའི་རྒྱུ་མཚན་འདི་ཆགས་ཡོད།དེ་ནས་སྲིད་ཚབ་ཀྱིས་སྒྲིག་གཞི་འདི་དང་འགལ་བ་རེད་ཟེར་ནས་ལབ་རྒྱུ་མེད་ཀྱང་ཕྱོགས་ཡོང་བསྡོམས་ནས་བཟོ་ལྟ་ཞིག་ཆགས་ཡོང་དུས་འཕོ་འགྱུར་བཏང་བ་ཡིན་ཟེར་ནས་ལན་བསྐྱོན་པར་བལྟས་དང་གསལ་པོ་རེད།ཁྱེད་ཀྱིས་རྩོམ་ཡིག་འབྲི་ན་བཙན་བྱོལ་བོད་མིའི་བཅའ་ཁྲིམས་དང་ལས་བྱེད་བླངས་དོར་སྒྲིག་གཞི་ལ་ཡག་པོ་ལྟོས།བཅའ་ཁྲིམས་ཟེར་དུས་ཉེས་འཛུགས་མཁན་བཀའ་ཤག་དང་ཉེས་དོན་དོ་བདག་གཉིས་ཀ་ལ་དྲང་བདེན་བྱུང་མིན་ལ་སྲུང་སྐྱོབ་བྱེད་ཀྱི་ཡོད་རེད།དེ་མིན་སྲིད་སྐྱོང་ཡིན་ཟེར་ནས་གཤམ་རིམ་གྱི་ལས་བྱེད་གང་འདོད་འདོད་བྱས་ཆོག་གི་མ་རེད།ད་ཐེངས་ཀྱི་བཀའ་ཤག་བྱས་སྟངས་དེ་ནི་སྲིད་སྐྱོང་ཁོ་རང་གིས་དབང་ཤེད་སྤྱད་དེ་ཐག་གཅོད་བྱས་པ་ལས་བཅའ་ཁྲིམས་དང་གཏན་ནས་མཐུན་གྱི་མེད་པ་རེད།ཁྱེད་ལ་བཙན་བྱོལ་བོད་མིའི་བཅའ་ཁྲིམས་རིན་པོ་ཆེ་དང་བཙན་བྱོལ་བོད་མིའི་སྒྲིག་འཛུགས་གལ་ཆེ་བ་རེད་དམ།ཡང་ན་བཙན་བྱོལ་བོད་མིའི་སྒྲིག་འཛུགས་ཀྱི་གཏན་འཇགས་མིན་པའི་ཆབ་སྲིད་ཀྱི་མགོ་ཁྲིད་ཅིག་གལ་ཆེ་བ་ཡིན་ནམ།ད་ཐེངས་སྲིད་སྐྱོང་གིས་མངོན་སུམ་དོད་པོས་བཅའ་ཁྲིམས་རིན་པོ་ཆེ་ལ་རྡོག་རོལ་བཏང་བ་ཙམ་མ་ཟད་བཟང་སྤྱོད་དང་འགལ་འདུག་སྙམ།